JohanHeinsen/ENO huggingface dataset:
Viborger Samler, 1848-06-14
Til Odense er i Løverdags indbragt nogle Fanger, der skulle være tagne i Apenrade; blandt dem nævnes en Hr. v. Rumohr og to for Spioneri Mistænkte.
Viborger Samler, 1848-06-14
Jfølge Oberst Juels indkomne Rapport af 9de Juni om det Natten til den 6te ved det høire Flankecorps Forefaldne, angives Tabet paa vor Side af Faldne, Saarede og Savnede til 73 Mand – hvoraf flere endnu uden Tvivl efterhaanden ville komme tilstede – samt 1 Kanon, uden Bespænding og Ledetøi, og 2 Ammunitionsvogne. Jblandt de Savnede befinde sig Lieutenant Kjær af Husarerne og frivillig Husar Hofjunker Düring. Om Fjendens Tab kan Jntet angives; men 14 Vogne, fyldte med Saarede, havde man talt ved Rødekro. (Af et Brev fra en Officeer, dat. Als, den 8de Juni); Jmorges bleve de i Slaget den 5te de faldne Krigere jordede i Sønderborg, nemlig Oberstlieutn. Morgenstierne, Lieutn. Muus, en svensk og en preussisk Officeer, samt 45 Underofficerer og Menige. Det er et hjerteskjærende Syn en saadan Liigbegjængelse. Gardens Musikcorps udførte Sørgemusikken; foran Ligene gik 12 sortklædte og 12 hvidklædte Piger med sorte Slør og strøede Blomster. Ligene af de 2de danske og den svenske Officeer bares af Officererne, den preussiske Officeer blev baaren af Gardens Underofficerer. Præsten holdt en meget smuk Tale. (Ab. A., Fra Als har man intet mærkeligt Nyt; de fleste Tropper have, ifølge Fyens Avis", forladt det Sundevedske.
Viborger Samler, 1848-06-14
J Slagets Hede den 5te bleve omtrent 50 Herregaardsskytter afskaarne fra vor Armee, hvorved de, som der fortælles, formedelst lumpent Forræderi af en Barbeer i Broager, skulde have mistet Størstedelen af deres Heste, medens de selv reddede sig ud paa et af de i Nærheden liggende Krigsfartøier.
Viborger Samler, 1848-06-14
Den "Schl. Holst. Zig." meddeler en Fortegnelse over alle de danske Fanger, 872 i Tallet, hvoraf 220 ligge saarede i Hospitalerne.
Viborger Samler, 1848-06-14
Man erfarer (i Rendsburg), at vor Armee har havt 2 Deserteurer. Det er de første og, vel at mærke, 2 Lauenburgere.
Viborger Samler, 1848-06-14
Om Træfningen i Sundeved den 5te hedder det i "Rendsb. Tageblatt", at den preussiske Brigade under Gen. Bonin havde en Hovedandeel i Kampen. Alene det 31te Jnfanteriereg, havde 90 Døde og Saarede, og Preussernes Tab overhovedet beløber sig til 350 Mand. Paa fjendtlig Side kæmpede de svenske Frivillige (formodentlig den danske Fodgade) fremfor alle de andre Fjender med rasende Forvovenhed (Tollkuhnheit); først i Preussernes umiddelbare Nærhed afskøde de deres Geværer, trængte derefter ind paa Preusserne, og sloge omsider med Kolberne. Den hanoveranske Gen. Halkett melder, at i Slaget den femte Juni bleve 10 han Officerer deels haardt, deels let saarede. Af Sidstnævnte udhæves Oberst v. Marschalck, Maj. v. Kuckuck og Capt. v. Göben.
Viborger Samler, 1848-06-14
J Underhusets Møde den 5te Juni erklærede Lord Palmerston paa en Forespørgsel af Urquhart, at England alene er Mægler i det dansk tydske Spørgsmaal. (Saa meget desto mere er det at haabe, at Rusland vil optræde som Part for Danmark.)¬
Viborger Samler, 1848-06-14
To af de ærede Jndsamlere for den tydske Flaade i Hamborg have absenteret sig i Stilhed med de dem betroede Kassebeholdninger!
Viborger Samler, 1848-06-14
Det høire Flankecorps skal efter Forlydende have faaet Forstærkninger, man mener at General-Major Bülow vil afløse Oberst Juel som Commandeur for ovennævnte Corps.
Viborger Samler, 1848-06-14
Viborg. Den kgl. Commissarii Tale ved de jydske Stænders Aabning i Tirsdags: Hæderværdige Deputerede til Nørrejyllands Provindsialstænderforsamling.
Viborger Samler, 1848-06-14
Hvad angaaer Realiteten af de tvende Sager, som ville komme til Forhandling, da er det Regjeringens Haab, at de her ville finde samme bifald i det Væsentlige, som de have fundet hos Østifternes Stænderforsamling. Med hiin Forsamling vil formeentlig ogsaa den her nærværende erkjende, at det ved Bedømmelsen af Regjeringens Propositioner er nødvendigt at tage Hensyn, ikke alene til det i og for sig Rigtige og Ønskelige, men ogsaa til det efter Tidsomstændighederne Passende og Udførlige. Alles politiske Anskuelser kunne ved det udarbeidede Udkast til Valgloven for en Rigsforsamling neppe ventes tilfredsstillede; men Jngen, som har fattet de seneste verdenshistoriske Begivenheders Betydning, vil kunne negte, at Udkastet gaaer ud fra en tidsvarende Basis. Med Regjeringens Sanction vedtog Østifternes sidste Provindsialstænderforsamling at afholde sine Forsamlinger for aabne Døre; og det vil saaledes alene afhænge af nærværende Forsamlings egen Bestemmelse, hvorvidt den maatte ville følge Exemplet. For det af mig forudsatte Tilfælde, at Forsamlingen hertil maatte beslutte sig, har jeg, som de ærede Herrer, ville have bemærket, truffet en Forandring i Henseende til Stændersalens Jndretning, der vil tillade en øieblikkelig Jværksættelse af Forsamlingens Beslutning i saa Henseende. Sluttelig tillader jeg mig at anbefale mig selv til lignende Velvillie og skaansomme Bedømmelse i nærværende Forsamling, som jeg med saamegen Paaskjønnelse maa erkjende at være bleven mig til Deel i Østifternes Stænderforsamling. Jfølge Hans Majestæt Kongens allerhøieste bemyndigelse erklærer jeg herved Nørrejyllands Provindsialstænderforsamling for aabnet, Efterat Talen var sluttet, udbrød Forsamlingen i et flere Gange gjentaget: "Kongen leve!"
Viborger Samler, 1848-06-14
Efter første Stændermødes Afholdelse i Tirsdags var Diner hos den kongl. Commissarius, hvortil ogsaa Embedsmænd og Borgere her af Byen vare indbudne. Ved Bordet udbragtes den første Skaal af den kongl. Commissarius, Kammerherre Greve af Sponneck, for Hs. Maj. Kongen og besvaredes med et nidobbelt rungende Hurra. Med lige Begeistring mødtes den næste af ham udbragte Skaal for Danmark, for Skandinaviens Land- og Sømagt. Den tilstede værende Oberstlieutenant Baggesen takkede paa Land troppernes, og Stænderdeputeret Commandeur Krieger paa Marinens Vegne. Endvidere udbragte Commissarius, Skaaler for Jyderne og for Stænderforsamlingens Præsident, Etatsraad Schouw, og Vicepræsident, Høieste retsassessor Bruun. Rector Olsen vidnede ved en Skaal Erkjendtligheden for vor Marines og Land armees beleilige Samvirken. Etatsraad Schoun udbragte en Skaal for den kongl. Commissarius, Grev Sponneck. Stænderdeputeret Ree bemærkede, at nu da al Opmærksomhed dvælede ved Krigens og Fredens Opgave, vilde man vistnok ikke bedre og ikke rettere kunne concentrere den fælleds Tanke, end i Tak til den Mand, som ikke blot havde gjort os ildfaste mod udvortes Fiender og aabne Forrædere, men som, efter selv at have bestaaet den politiske Jldprøve, stod som et lige saa urokkeligt Værn for Folkets naturlige Rettigheder. Han udbragte dermed Skaalen for vor folkelige Krigsminister Tscherning. Stænderdeputeret Jespersen sluttede sig til denne Skaal: Tscherning er en Perle i Ministeriet, men det tæller flere Perler og han vilde derfor bringe Udtrykket af den Følelse, der besjællede Folket ved at besidde et Ministerium, der havde viist, at det med Kraft vilde hævde Danmarks Selvstændighed og Ære, og til hvilket Folket bar sin fulde Tillid i den Forviisning, at det ogsaa vil berede det Friheden i sin hele Fylde. Han udbragte dermed Skaalen for vore folkeligsindede Ministre. Propr. Winkel tømte Skaalen for en vigtig Magt i Staten, Damerne. Biskop Tage Müller bad i en Skaal at concentrere Tanken, der til et fælleds Maal. beskjæftigede Alle, med Ønskerne for Danmark og dets Fremtids Vel. Endnu bragte Stænderdeputeret Schytte en Skaal for Modet, og Stænderdeputeret Lic. Nielsen for den rette Aand i den tilkommende Rigsforsamling. Først silde skiltes Forsamlingen. Døde, Kjøbenhavn: Frøken Christine Sophie Wolqwartz, 64 Aar; Jfr. Armgaard Margarethe Velling; Hans JbsenAvernach, 42 Aar; Ane Marie Ostermann, 57 Aar; Carl Andreas Olsen; forhenv. Høker Lars Andersen Holm, 66 Aar; David Hansen Gartner. – Slagelse: Snedkermester Lyder Biehl, 71 Aar. - Odense. Jens Christensen Skivholm, 60 Aar; Cancelliraad Bøtchers Enke, Charlotte Cath., f. Müller, 74 Aar. - Morud Mølle, Møller Hans Berg. – Tarupgaard; Jfr. Anna Cathr. Tomsen. - Ørsted Skole: Seminarist K. J. Knudsen. - Als: Capitain ved 12te Bataillon, ChristianFrederik v. Frisenberg, 58 Aar; Capitain af 1ste Linie-Bataillon, Georg J. Hauch v. Bentzen, 40 Aar (han var bleven haardt saaret den 28de Mai ved Dubbel); Overjæger Jens Rasmussen Vantinge af 3die Jægercorps. - Sæby. Cathrine Marie Neve, f. Søebye, 60 Aar. - Randers, Mad. StineBursche, f. Lange, 40 Aar.
Viborger Samler, 1848-06-14
AVERTISSEMENTS. At jeg er flyttet fra St. Mogensgade til St. Hans Port undlader jeg ikke at bekjendtgjøre for mine ærede Kunder, samt for Alle som ville forunde mig deres Arbeide. Reel og billig Behandling skal stedse være Formaalet for mine Bestræbelser. Viborg, den 15de Juni 1848. Chr. Handberg, Skomagermester.
Viborger Samler, 1848-06-14
Nørre-Jyllands Stændertidende 1848.
Viborger Samler, 1848-06-14
De der ønske at subskribere paa ovennævnte Tidende, bedes snarest herom at gjøre Anmeldelse til nærmeste kongl. Postcontoir. For Viborg By og Omegn tegner man sig hos Forlæggeren. Prisen bliver uden Hensyn til Arkeantallet 3 Mk. pr. Exemplar med Tillæg af Postgebyr. H. Wissing.
Viborger Samler, 1848-06-14
Nørre-Jyllands Stændertidende for 1846 smukt indbunden, er indlagt til billig Priis paa Bogtrykkeriet. Trykte Fortegnelser over Jndleveringstiderne til samtlige herfra Byen afgaaende Poster kunne erholdes paa Postcontoiret.
Viborger Samler, 1848-06-14
Ægte engelsk Porter & holl. Genever, faaes billig hos J. Samson.
Viborger Samler, 1848-06-14
Flere Sorter fine Cigarer, fiin Snuus paa Flasker, MelangeTobak i Kasser & Foust., sælges til billigste Priser hos J. Samson.
Viborger Samler, 1848-06-14
Lyst St. Croix Puddersukker, fiin & ord. Melis, lyst Candis, fiin stødt Melis, god Brasiliansk Caffe, fiin VanillieKrydder-Chocolade, er nylig arriveret hos J. Samson.
Viborger Samler, 1848-06-14
Confect Rosiner & Krak-Mandler, Catharineblommer, Figen, Vald & Spanske Nødder, spanske syltede Løg, Mexed=Pekle, Carrystof, Cajennepeber, syltet Jngefær, Soya, fine Capers, Haarolie, fine vellugtende Sæber, Eau de Cologne, faaes som sædvanlig til billigste Priser hos J. Samson. Anschiovis i danske Spegesild, faaes hos J. Samson. Bedste Cognat, Madera, Portviin, Graves, gl. fr. Viin& god Medoe, faaes billigst hos J. Samson.
Viborger Samler, 1848-06-14
Trælast. Tømmer, Lægter, Planker og Bord i næsten alle Dimensioner, faaes til noget nedsat Priis, især mod contant Betaling, hos J. Samson.
Viborger Samler, 1848-06-14
Nogle gamle Køer kunne sælges tilA. W. Sandberg.
Viborger Samler, 1848-06-14
Undvigelse. Da Forbedringshuusfange Hans Christian Stochholm, der blev afleveret hertil den 6te April 1844 for at udholde 5 Aars Strafarbeide, idag har fundet Leilighed til at undvige fra Straffeanstaltens Mose, saa anmodes Alle og Enhver om at ville anholde ham, hvor han maatte antræffes, og aflevere ham til nærmeste Øvrighed, hvorom jeg dernæst maa udbede mig underrettet. Han er 65 1/2 Tomme høi, stærk af Bygning og Lemmer, har blondt Haar, høi Pande, lyseblaae Øine, lyse Øienbryn, kort og tyk Næse, lang Overlæbe, lille Mund, storladen Hage, temmelig store Hænder med et stort Ar paa den venstre Pege fingers øverste Led, og taler Dansk. Han er født og hjemmehørende i Oddis Sogn, Haderslev Amt, er af Bondestand, undveeg i sin Fangedragt, der stykkeviis er mærket med Nr. 398, Viborg Tugt- og Forbedringshuus, den 13de Juni 1848. Undall. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-06-16
Stift, Tidende. Fibore Forsendes med Brevposten i Danmark og Hertugdømmerne. 76 Aarg. Fredagen den 16. Juni 1848. Nr. 104.
Viborger Samler, 1848-06-16
Udenlandske Efterretninger. Storbritannien og Jrland. London, den 6te Junii. J Underhusets Møde den 5te androg Bankes paa et dadlende Votum ei alene imod Lord Palmerston, men imod hele Ministeriet, og støttede sit Andragende paa det britiske Ministeriums sørgelige Jndblanding i Spaniens indre Anliggender, hvilken Jndblanding havde bragt den engelske Gesandt i Madrid i en ydmygende Stilling og endvidere truet med at gjøre Skaar i de venskabelige Forhold imellem de tvende Stater. Ministeren Sheil forsvarede og søgte at retfærdiggjøre Ministeriet; han erklærede Fremgangsmaaden imod Sir H. Bulwer for mageløs i Diplomatiens Annaler, og endte sin Tale med en Lovtale over Hs. Herlighed, en Mand, der var sit Embede voxen, og der under alle Forhold havde vidst at værne om, og forsvare sit Fædrelands Jnteresser. Disraeli og Sir Rob. Peel udtalte sig til Fordeel for Sir Henry Bulwer, hvorimod Sir Rob. Peel yttrede sin Utilfredshed med Lord Palmerstons Note af 16de Marts der deels var abrupt, deels affattet i en saakaldet Superioritets=Tone, som nødvendigviis maatte krænke de sensible Spaniere. Og den samme Dadel, ja endog i en høiere Grad, fortjente en af Lorden afsendt senere Note, hvori Lorden erindrede Spanien om de Velgierninger, det havde erholdt af England, og hvori der antydedes, at uden Englands Hielp vilde de nuværende Medlemmer af den spanske Regjering rimeligviis have vandret omkring som Flygtninge i Udlandet. Det Eneste, der fortjener at udhæves i Lord Palmerstons Forsvar, ere hans bemærkninger om Vanskeligheden af en fremmed Gesandts Stilling i Spanien, der i det Tidsrum fra 1832 indtil 1847 havde havt 30 Conseilspræsidenter og 38 Udenrigsministre. Bankes tog sit Andragende tilbage. Samme Dag erklærede Lord Landsdowne i Overhuset. i Anledning af en Besværing fra Lord Brougham om den sidste Chartistdemonstration, at Forholdsregler vare tagne for at undertrykke samme, og at Sagen vilde om faa Dage bringes for Parlementets Forum. Jtalien. Det hedder i en Correspondentartikel fra Neapel af 25de Mai. Calabrien er i fuld Opstand; i Pizzo, Catanzaro og Cosenza ere de kgl. Tropper afvæbnede, og Sicilien vil tilsende Calabreserne baade Munition og Kanoner. J Basilicata og de tvende Principater gjærer det. Mere end 4000 Flygtninge naaede Palermo; de snyse af Hevn. Pepe vil neppe vende tilbage, og Ferdinand den Anden, Re di Lazzaroni, kan saaledes kun stole paa sine Schweizere og Lazzaronerne. Beleiringstilstanden, vedvarer. Alle brænde af Had imod den haanende Soldateska. Serracapriola er bleven Minister; den vakkre Ruggiero er udtraadt af Ministeriet. Bozzelli er, efter at have i længere Tid kysset sin Konges Haand, atter udnævnt til Minister. Alle Breve aabnes, Spionvæsenet, florerer, Huusundersøgelser og Arresteringer høre til Dagens Orden.
Viborger Samler, 1848-06-16
Frankerig. Det var, hedder det i en Skrivelse fra Paris, en grundet Frygt, der udtaltes, at Louis Blancs Anliggende kunde ryste Regjeringen, hvis Bestaaen dog er ønskelig saalænge indtil den nye Constitution er proclameret. Cremieur, Justitsminister, har nedlagt sin Post; og træder Lamartine ogsaa ud af Regjeringen, vil enten Reaction eller Terrorisme paafølge.
Viborger Samler, 1848-06-16
J Mødet den 6te Juni oplæste Finantsminister DuclereUdgiftsbudgettet for 1848, dog vare Gagerne for Medlemmerne af Regjeringen ikke deri indbefattede. Præsidenten og Vicepræsidenterne erholde hver 4000 Fres om Maaneden. En heftig Debat aabnedes om Spørgsmaalet om Jernbane=Expropriationen. Bineau, der staaer i Spidsen for den angaaende dette vigtige Spørgsmaal nedsatte Comitee, andrager paa det ministerielle Forslags Forkastelse. Duclere, Billaut, Berryer, Garnier=Pages talte for det ministerielle Forslag. Duclere vilde, at Spørgsmaalet skulde udsættes; Bineau derimod fordrede, at det strax skulde discuteres. Afstemning fandt Sted, og Regjeringen seirede med 387 Stemmer mod 362. – J Mødet den 7de Juni discuteredes Lovudkastet om Folkeopløb, (attroupements). Lepelletier sammenlignede denne Lov med en Kniv, hvormed man vilde skjære Halsen over paa Republiken. Den første Artikel antoges; den anden, imod hvilken Regjeringsmedlemmet Marie stemte, forkastedes. Efter denne forkastede Paragraph skulde det bevæbnede Opløb constatere en Forbrydelse, naar det ikke adspredte sig efter den første Opfordring. Ved Postens Afgang vedvarede Debatten. Man tvivler ikke om, at Lovudkastet jo vil gaae igjennem. For 11 ledige Pladser i Nationalforsamlingen betegne Sedlerne 200 Candidater, af disse have Caussidiere, Thiers, Changarnier, Moreau, Louis Bonaparte, Fould- og E. Girardin størst Udsigt til at vælges.
Viborger Samler, 1848-06-16
En telegraphisk Depesche befaler den øverste Militair auctoritet i Fæstningen Metz at holde i Beredskab 6 nye Batterier og 2 Batterier ridende Artilleri. Atter begynder den saameget frygtede Sammenstimlen; paa Boulevards St. Denis og St. Martin var samme den 6te Juni om Aftenen stærkere end nogensinde før (?).- Kun med Møie kunde Nationalgarden adsprede Masserne. Kl. 11 marscherede en Colonne af de Forsamlede langs med de vestlige Boulevards, hvor deres Raab: "Leve Barbes! Ned med Reactionen!" forskrækkede de mange Spadserende. Uhyre=Bankettet "Folkets Fraternisation med Hæren, skal næste Søndag finde Sted ved Vincennes. Pladsen, koster 25 Centimes - 1/2 Fres.
Viborger Samler, 1848-06-16
Jdag, den 7de Juni, finder den almindelige Tælling og Jnddeeling af Nationalværkstederne Sted under Control af Minister Trolart. Allerede siden i Morges Kl. 7. ere Omgivelserne af Louvre fulde af Masser af Arbeidere, af hvilke ethvert Corps har sin Fane i Spidsen.
Viborger Samler, 1848-06-16
Jblandt Befolkningen hersker en ubeskrivelig Spænding, og Gjæring. J en af Trelart udstedet Proclamation ere flere Brigader af Nationalværksteder opløste paa Grund af Rebellion. De opløste Brigader ere: Snedkerbrigaden og Jordarbeidercompagnierne. 38 Fonds ere dalede til 46. 50; 5 3/2 dito til 68. 50.
Viborger Samler, 1848-06-16
Tydskland. Krigsberetningerne fra Jtalien lyde høist forskjellige. Dog synes det, at Fæstningen Peschiera har capituleret, og at Radetzky ikke har havt Fordelen i Kampen ved Göito. Et nyt Angreb imodesees. Efter en privat Meddelelse fra Paris af 6te Juni skal Østerrig antage Englands Mægling og være tilbøieligt til at rømme Lombardiet, naar dette overtager en Deel af den østerrigske Statsgjæld. Et uhjemlet Rygte taler om at Kongen af Neapel er myrdet.
Viborger Samler, 1848-06-16
Det hedder i en Correspondentartikel i Hamb. Corresp.
Viborger Samler, 1848-06-16
fra Main af 6te Juni, at Efterretninger, der skulle være øste af en god Kilde, meddele fra London indledede Præliminarier til en Vaabenstilstand, der skal afsluttes imellem Danmark og Tydskland, og som betingelser for Vaabenstilstanden nævnes da, at Hertugdømmerne skulle rømmes saavel af de Danske som af Forbundstropperne, under hvilket Navn ogsaa den slesvig-holstenske Armee indbefattes. En ny provisorisk Regjering udnævnes i Kongen af Danmarks Navn og med hans Sanction, saalænge Underhandlingerne vedvare. En Milits oprettes for den Tid, at Hertugdømmerne ere blottede for Tropper. De opbragte Skibe udleveres paa begge Sider; Erstatning tilstaaes for de inddrevne Contributioner; alle Fanger ud vexles. De af Londoner-Cabinettet eventuelt foreslaaede Fredsbetingelser skulle være. Deling af Slesvig efter Nationaliteterne, altsaa Nordslesvigs Jndlemmelse i Danmark, hvorimod den sydlige forbindes for evig Tid med Holsten og optages i det tydske Forbund. Personalunionen opretholdes under modificeret Forvaltning af det un rede Hertugdømme under Control og Overhøihed af det tydske Forbund eller Rigsoverhoved, almindeligt Amnestie; Forbundsstaten tilfredsstilles med Hensyn til sammes retfærdige Krav til Ex. adskilte Finantser, Hærvæsen m.m.
Viborger Samler, 1848-06-16
Efter denne saaledes afsluttede Fred holdes da naturligviis en Kongres, hvori Successionsordenen bestemmes, saaledes at den i dette Anliggende interesserede Prætendent deeltager i Kongresforhandlingerne. J Frankfurt skal man, for Beselers Ankomst sammesteds, have viist sig villig til at antage disse betingelser, men ikke saaledes i Kjøbenhavn, hvor imidlertid i Tilfælde af Vægring en stærk Note fra Englands og Ruslands Side sikkert ei vil forfeile sin Virkning. - (Foranførte Efterretning er tilvisse modisiceret, ja endog i høi Grad forfalsket for at vinde Jndgang i Tydskland.)
Viborger Samler, 1848-06-16
Stettin, den 6te Junii. Ministeren Camphausens Svar til Handelsdeputationen fra denne Stad er mærkeligt. Deputationen, et fra Stettinerhandelstanden afsendt Organ, udtalte for Ministeren Handelstandens Bønner og Forhaabninger, der vare nedlagte i den Adresse, de havde at overrække Ministeren. Adressen oplæstes, og Ministeren svarede: "Jeg vil forelægge Ministeriet deres Adresse. De kunne være overbeviste om, at vi Ministre fuldkomment erkjende, hvormeget Østersøens Kyst lider. De have ganske vore Sympathier, Yderligere Meddelelser seer jeg mig ikke istand til at give". Den Deputerede Blankenfeld bemærkede, at Handelstanden allerede havde tilsat den største Deel af dens møisommelig erhvervede Formue, at Committeenderne ventede Trøst af Deputationen, eller i det mindste et beroligende Svar, og udbad sig et mere beroligende Svar. En anden af de Deputerede – Bachhusen - sluttede sig til denne indstændige Anmodning og bad om Oplysninger med Hensyn til Troppernes Tilbagetog fra Jylland, og udbad sig navnlig Oplysninger og Garantier fra Danmarks Side angaaende Skadeserstatning. Ministeren indlod sig ikke paa at besvare denne Anmodning; han gjentog: "at de store Tab isærdeleshed rammede Østersøens Kyst var den smerteligste Side af den forhaabentlig korte Krig; jeg og mine Colleger ville saa meget som muligt stræbe efter at hævde Østersøens Jnteresser; jeg for min Person kan ikke gjøre mere i dette Anliggende, der hviler i det tydske Forbunds Haand; men dette Forbund mangler endnu den Enighed, det stræber at erholde." Den Deputerede Stahl berg søgte, ved at henvise paa de store Tab, som Handelstanden i Stettin havde lidt for omtrent 40 Aar siden, hvis dybe Saar endog den største Virksomhed neppe havde formaaet at lægge, at bevæge Ministeren til den Erklæring, at der i Fredsslutningen dog i det mindste maatte drages Omsorg angaaende Erstatningen for Stettiner nes virkelig tabte Eiendom (paa Toldfrihed i Sundet vilde de saaledes renoncere, og endte med disse Ord: Vi ere i en fortvivlet Stilling!" Ministeren svarede: "Jeg er det ogsaa nu med Hensyn til dette Anliggende; paa anden Maade kan jeg ei besvare det tre Gange tilmig rettede Spørgsmaal." Da Deputationen tilsidst udbrød: "Altsaa maae vi reise fra Dem uden Trøst", sagde Camphausen: "Ja desværre, naar De ikke finde nogen Trøst i de af mig udtalte Sympathier!" - De Deputerede tilføie i deres Meddelelse til deres Medborgere: Saaledes synes enhver Hjelp fra Ministeriets Side, i det mindste for Øieblikket, umulig; især erholdt vi den Overbeviisning at, trods Ministerens gode Villie, er et specielt Hensyn til Stettins særegne Jnteresser (Toldfrihed i Sundet) aldeles ikke at vente."
Viborger Samler, 1848-06-16
Jndenlandske Efterretninger. J Løverdags Eftermiddag vilde der i Gothenborg blive indskibet 568 Mand Tropper for at afgaae til Fyen med Skibet "Wodan, bugseret af Waldemar.
Viborger Samler, 1848-06-16
Fra Krigsministeriet bekjendtgjøres Følgende: Forsaavidt der endnu maatte findes frivilligt til Armeens Disposition stillede Heste, der ikke ere tagne i Brug, bedes disse snarest afleverede ved et af Depoterne i Kbhvn. (i den nye Artillericaserne paa Christianshavn, i Nestved, i Odense eller i Horsens, hvorhos en Anmeldelse desangaaende bedes tilstillet Krigsministeriet.